ประกาศกระทรวงการคลัง

เรื่อง หลักเกณฑ์และเงื่อนไขในการชําระค่าบริหารจัดการเกี่ยวกับการดําเนินการชําระหนี้เงินกู้

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เพื่อกําหนดหลักเกณฑ์และเงื่อนไขในการชําระค่าบริหารจัดการเกี่ยวกับการดําเนินการชําระ หนี้เงินกู้จาก “บัญชีสะสมเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนา ระบบสถาบันการเงิน” ที่ชัดเจนและเหมาะสม อาศัยอํานาจตามความในมาตรา 6 (3) แห่งพระราชกําหนด ปรับปรุงการบริหารหนี้เงินกู้ที่กระทรวงการคลังกู้เพื่อช่วยเหลือกองทุนเพื่อการฟื้นฟูและพัฒนาระบบ สถาบันการเงิน พ.ศ. 2555 รัฐมนตรีว่าการกระทรวงการคลังจึงออกประกาศไว้ ดังต่อไปนี้


ข้อ ๑ ในประกาศนี้

“กองทุน” หมายความว่า กองทุนเพื่อการฟื้นฟูและพัฒนาระบบสถาบันการเงิน

“ผู้จัดการกองทุน” หมายความว่า ผู้จัดการกองทุนเพื่อการฟื้นฟูและพัฒนาระบบสถาบันการเงิน

“หนี้เงินกู้” หมายความว่า หนี้เงินกู้ตามพระราชกําหนดให้อํานาจกระทรวงการคลังกู้เงิน และจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2551 และ พระราชกําหนดให้อํานาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและ พัฒนาระบบสถาบันการเงิน ระยะที่สอง พ.ศ. 2545 ที่ยังคงมีอยู่ และให้หมายความรวมถึงหนี้ที่เกิดจาก การปรับโครงสร้างหนี้เงินกู้ดังกล่าวด้วย

“บัญชีสะสม” หมายความว่า บัญชีสะสมเพื่อการชําระคืนต้นเงินกู้ชดใช้ความเสียหายของ กองทุนเพื่อการฟื้นฟูและพัฒนาระบบสถาบันการเงิน ซึ่งจัดตั้งโดยพระราชกําหนดให้อํานาจกระทรวงการคลัง กู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน ระยะที่สอง พ.ศ. 2555


ข้อ ๒ ค่าบริหารจัดการเกี่ยวกับการดําเนินการชําระหนี้เงินกู้ตามรายการดังต่อไปนี้ ให้สามารถเบิกจ่ายจากบัญชีสะสมได้

(1) ค่าธรรมเนียมนายทะเบียนและตัวแทนการจ่ายเงิน

(2) ค่าธรรมเนียมการให้บริการแก่ผู้ถือกรรมสิทธิ์ในตราสารหนี้

(3) ค่าธรรมเนียมการจัดจําหน่ายตราสารหนี้

(4) ค่าธรรมเนียมการรับซื้อคืนตราสารหนี้

(5) ค่าใช้จ่ายในการพิมพ์และโฆษณาประชาสัมพันธ์การจําหน่ายตราสารหนี้

(6) ค่าใช้จ่ายในการจัดส่งตราสารหนี้ทางไปรษณีย์ลงทะเบียน

(7) ค่าธรรมเนียมการโอนจ่ายเงินผ่านระบบบาทเนต (BAHTNET) หรือ ค่าธรรมเนียมธนาคารเกี่ยวกับการทําธุรกรรมทางการเงินอื่นใดของกองทุน

(8) ค่าใช้จ่ายอื่นใดที่เกิดขึ้นและจําเป็นต่อการดําเนินการชําระหนี้เงินกู้


ข้อ ๓ ให้กองทุนแจ้งจํานวนเงินและกําหนดเวลาในการชําระค่าบริหารจัดการตามข้อ 2 ต่อธนาคารแห่งประเทศไทยเพื่อสั่งจ่ายเงินจากบัญชีสะสมให้แก่กองทุน และให้กองทุนดําเนินการชําระ ค่าบริหารจัดการตามจํานวนและภายในกําหนดเวลาต่อไป


ข้อ ๔ การส่งใบแจ้งหนี้ การชําระค่าบริหารจัดการ และการดําเนินการอื่นใดที่เกี่ยวข้อง กับการชําระหนี้เงินกู้ ระหว่างสํานักงานบริหารหนี้สาธารณะและกองทุน ให้ดําเนินการตามขั้นตอนและ วิธีปฏิบัติที่ทั้งสองฝ่ายได้ตกลงกัน และต้องมีรายงานผลการจ่ายเงิน และหลักฐานการจ่ายเงินหรือเอกสาร ประกอบรายการจ่ายเงินทุกรายการ


ข้อ ๕ ให้ผู้จัดการกองทุนหรือผู้ที่ได้รับมอบหมายจากผู้จัดการกองทุนกํากับดูแลการ เบิกจ่ายค่าบริหารจัดการเกี่ยวกับการดําเนินการชําระหนี้เงินกู้ ให้เป็นไปตามประกาศนี้

ในกรณีที่มีปัญหาเกี่ยวกับการปฏิบัติตามประกาศนี้ ให้รองปลัดกระทรวงการคลัง หัวหน้ากลุ่มภารกิจด้านรายจ่ายและหนี้สิน มีอํานาจพิจารณาและวินิจฉัยหรือสั่งการ


ข้อ ๖ ประกาศนี้ให้ใช้บังคับตั้งแต่วันประกาศเป็นต้นไป


ผู้มีอํานาจลงนาม -                                                                                                                                      ประกาศ ณ วันที่ 11 กันยายน พ.ศ. 2555

 

                                                                                                                                                  นายกิตติรัตน์ ณ ระนอง

                                                                                                                                          รัฐมนตรีว่าการกระทรวงการคลัง